钦定古今图书集成/明伦汇编/氏族典/第369卷 > 《郑樵通志》 > 南学仲
## 钦定古今图书集成/明伦汇编/氏族典/第369卷 > 《郑樵通志》 > 南学仲

按《渭南县志》：“学仲，字子尚，轩子。生而气清质秀，五六
龄言论风生，受书辄解大义。十四摛文，即耻与时流
伍。督学于鳞李公奇之，进为弟子员。予廪已拔，置正
学书院，俾尚友三秦俊士。每试辄居人右。嘉靖辛酉，
举乡试，明年会试不第，随易谷公纵观金陵之胜，学
益进。万历庚辰，凡六上春官，竟不第，投牒选人，授怀”
庆通判，主督赋税，兼理巡河，鹾法缉盗。至则定约束，
湔故习，已而郡无逋负，盗咸畏法遁，而鹾法河道，一
一称典干焉。